CELEX: 32010D0132
Language: lt
Date: 1267488000000
Title: 2010/132/: 2010 m. kovo 2 d. Komisijos sprendimas, iš esmės pripažinti, kad dėl galimo Trichoderma asperellum (padermės T34) ir izopirazamo įtraukimo į Tarybos direktyvos 91/414/EEB I priedą nuodugniam patikrinimui pateiktų dokumentų rinkiniai yra išsamūs (pranešta dokumentu Nr. C(2010) 1099) (Tekstas svarbus EEE)

3.3.2010   
            
            
               LT
            
            
               Europos Sąjungos oficialusis leidinys
            
            
               L 52/51
            
         KOMISIJOS SPRENDIMAS
   2010 m. kovo 2 d.
   iš esmės pripažinti, kad dėl galimo Trichoderma asperellum (padermės T34) ir izopirazamo įtraukimo į Tarybos direktyvos 91/414/EEB I priedą nuodugniam patikrinimui pateiktų dokumentų rinkiniai yra išsamūs
   (pranešta dokumentu Nr. C(2010) 1099)
   (Tekstas svarbus EEE)
   (2010/132/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 3 dalį,
   kadangi:
   
               (1)
            
            
               Direktyvoje 91/414/EEB numatyta parengti veikliųjų medžiagų, kurias leidžiama naudoti augalų apsaugos produktuose, Bendrijos sąrašą.
            
         
               (2)
            
            
               2009 m. balandžio 22 d. bendrovė „Biocontrol Technologies S.L.“ Jungtinės Karalystės valdžios institucijoms pateikė veikliosios medžiagos Trichoderma asperellum (padermės T34) dokumentų rinkinį ir paraišką dėl jos įtraukimo į Direktyvos 91/414/EEB I priedą. 2008 m. lapkričio 25 d. bendrovė „Syngenta Crop Protection AG“ pateikė Jungtinės Karalystės valdžios institucijoms izopirazamo dokumentų rinkinį ir paraišką dėl jo įtraukimo į Direktyvos 91/414/EEB I priedą.
            
         
               (3)
            
            
               Jungtinės Karalystės valdžios institucijos pranešė Komisijai, kad atlikus pirminį patikrinimą paaiškėjo, kad atitinkami veikliųjų medžiagų dokumentų rinkiniai atitinka Direktyvos 91/414/EEB II priede išdėstytus duomenų ir informacijos reikalavimus. Be to, manoma, kad pateikti dokumentų rinkiniai atitinka Direktyvos 91/414/EEB III priede išdėstytus duomenų ir informacijos reikalavimus dėl vieno augalų apsaugos produkto, kurio sudėtyje yra minėtos veikliosios medžiagos. Vėliau pagal Direktyvos 91/414/EEB 6 straipsnio 2 dalies nuostatas atitinkami pareiškėjai dokumentų rinkinius nusiuntė Komisijai ir kitoms valstybėms narėms, jie taip pat buvo perduoti Maisto grandinės ir gyvūnų sveikatos nuolatiniam komitetui.
            
         
               (4)
            
            
               Šiuo sprendimu Europos Sąjungos lygmeniu turėtų būti oficialiai patvirtinta, kad dokumentų rinkiniai laikomi iš esmės atitinkančiais duomenų ir informacijos reikalavimus, išdėstytus Direktyvos 91/414/EEB II priede, ir tos direktyvos III priede išdėstytus reikalavimus dėl bent vieno augalų apsaugos produkto, kurio sudėtyje yra atitinkamos veikliosios medžiagos.
            
         
               (5)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šio sprendimo priede nurodytų veikliųjų medžiagų dokumentų rinkiniai, kurie pateikti Komisijai ir valstybėms narėms, siekiant šias medžiagas įtraukti į tos direktyvos I priedą, iš esmės atitinka Direktyvos 91/414/EEB II priede išdėstytus duomenų ir informacijos reikalavimus.
   Dokumentų rinkiniai atitinka tos direktyvos III priede išdėstytus duomenų ir informacijos reikalavimus dėl vieno augalų apsaugos produkto, kurio sudėtyje yra nurodytos veikliosios medžiagos, atsižvelgiant į siūlomus naudojimo būdus.
   2 straipsnis
   Ataskaitą rengianti valstybė narė toliau išsamiai nagrinėja 1 straipsnyje nurodytus dokumentų rinkinius, kuo greičiau ir ne vėliau kaip per vienerius metus nuo šio sprendimo paskelbimo Europos Sąjungos oficialiajame leidinyje praneša Komisijai apie tyrimų rezultatus ir teikia visas rekomendacijas, ar įtraukti 1 straipsnyje nurodytas veikliąsias medžiagas į Direktyvos 91/414/EEB I priedą, ar jų neįtraukti, ir nurodo visas įtraukimo sąlygas.
   3 straipsnis
   Šis sprendimas skirtas valstybėms narėms.
   
      Priimta Briuselyje 2010 m. kovo 2 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 230, 1991 8 19, p. 1.
   
      PRIEDAS
      
         VEIKLIOSIOS MEDŽIAGOS, KURIOMS TAIKOMAS ŠIS SPRENDIMAS
      
      
                  Nr.
               
               
                  Įprastas pavadinimas, CIPAC identifikavimo numeris
               
               
                  Pareiškėjas
               
               
                  Paraiškos pateikimo data
               
               
                  Ataskaitą rengianti valstybė narė
               
            
                  1
               
               
                  
                     Trichoderma asperellum (padermė T34)
                  CIPAC Nr.: netaikoma
               
               
                  
                     Biocontrol Technologies S.L.
                  
               
               
                  2009 4 22
               
               
                  JK
               
            
                  2
               
               
                  Izopirazamas
                  CIPAC Nr.
                  Sin-izomeras: 683777–13–1
                  Anti-izomeras: 683777–14–2
               
               
                  
                     Syngenta Crop Protection AG
                  
               
               
                  2008 11 25
               
               
                  JK